VS000619
Datum: 1995-04-08T02:00:00.000+02:00
datum_sodbe_i_stopnje: 1997-10-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe okolčja in stegnenice in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 5000000 SIT
opombe: II Ips 8/99. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Pred nesrečo je bil po poklicu natakar, po nesreči receptor

## Škodni dogodek

Poškodoval se je kot sopotnik na prednjem sedežu osebnega avtomobila v prometni nesreči.

## Poškodba

Zlom desnega stegneničnega vratu in zdrobljen zlom desne stegnenice, zlom osmega levega rebra, zvin levega gležnja, razpočeno rano na glavi in odrgnine na desnem stegnu in kolenu.

## Telesne bolečine

1700000 SIT Neprestane hude 7 dni, 4 do 5 dni pa so trajale hude bolečine tudi ob operaciji zaradi odstranitve materiala iz stegnenice. Neprestane zmerne bolečine so trajale 50 dni, lahke telesne bolečine pa nadaljnjih 77 dni.

#### Hospitalizacija

Operacija v regionalni anasteziji.

#### Ambulantno zdravljenje

Zdravljenje so spremljale številne neugodnosti: dvanajstdnevno mirovanje v postelji, težave pri premikanju, uporaba aparata za izdihavanje in izkašljevanje, transfuzija, enajstdnevna imobilizacija levega gležnja v mavčni dokolenski longeti, devetindvajset rentgenskih pregledov in dolgotrajna (405 dni) uporaba bergel.

#### Rehabilitacija

Fizikalno zdravljenje v zdravilišču

## Strah

500000 SIT Strah, ki ga je tožnik utrpel ob sami poškodbi je bil kratkotrajen, dalj časa pa je trajala njegova zaskrbljenost za izid zdravljenja.

## Zmanjšanje življenjske aktivnosti

2500000 SIT Po končanem zdravljenju je ostala tožnikova gibljivost v desnem kolku omejena. Posledica te omejene gibljivosti je otežkočen počep. Tožnik ne more več hitro hoditi in se hitro obračati. Zato ne more več opravljati delo natakarja. Tudi pri delu receptorja, ki ga sedaj opravlja, se pojavljajo težave zlasti takrat, ko bi moral gostu pomagati odnesti prtljago. Težave ima s hojo po stopnicah navzgor in navzdol, saj mora vedno paziti, da najprej stopi z levo nogo in primakne desno. Po končanem zdravljenju je moral opustiti športno aktivnost, pri kateri je potreben precizen in močan odriv z nogami. Po mnenju izvedenca znaša tožnikova zmanjšanost življenjske aktivnosti 15%.

## Skaženost

300000 SIT Tožnikova hoja je zaradi tega, ker ima za 1,5 cm podaljšano desno nogo, šepajoča, tri cm dolga in 0,3 cm široka brazgotina, ki jo ima na glavi, je prekrita z lasmi in ni moteča, bolečina na desnem stegnu pa tožnika moti le v poletnem času (če je v kratkih hlačah ali kopalkah).

---

ZOR člen 200, 203